ועדת הכלכלה, כנסת 20, פרוטוקול מספר 427, 2017-01-31 14:00

עיסאווי פריג': אני מתכבד לפתוח את ישיבת ועדת הכלכלה בנושא תקנות רישוי שירותים ומקצועות בענף הרכב (הפחתה של סכומי העיצום הכספי), התשע"ז-2016.

עיסאווי פריג': זו ישיבת המשך לתקנות שנידונו קודם, אבל היא נפרדת.

עיסאווי פריג': משרד התחבורה, הסבר כללי לגבי התקנות לפני שאנחנו נכנסים לעומק.

<חוה ראובני: תודה רבה, אדוני.

<חוה ראובני: בחוק רישוי שירותים ומקצועות בענף הרכב יש פרק שיוחד לנושא של עיצומים כספיים.

<חוה ראובני: הסנקציה המרכזית לאכיפה של החוק היא לא בהליכים פליליים אלא בהטלת עיצומים כספיים, שמטרתם למעשה לבטל את המוטיבציה הכלכלית לעשות הפרות.

<חוה ראובני: רוב ההפרות שיש בצדן רווח – לאיין את התועלת הכלכלית מן ההפרות האלה.

<חוה ראובני: זה מודל קיים בחקיקה, הוא קיים בדברי חקיקה רבים.

<חוה ראובני: אחד מן הכללים שלו הוא שהסכומים הכספיים הם סכומים כספיים קבועים.

<חוה ראובני: הם לא "עַד" כפי שלבתי-משפט יש סמכות לתת עונש עד X שנות מאסר או עד X שקלים קנס, אלא הם סכומים "פיקס", שהמנהל שמצא הפרה חייב להטיל אותם ואין לו אפשרות להגיד סכומים אחרים מופחתים.

<חוה ראובני: עם זאת, מאחר ואנחנו מדברים על הסדר כללי רחב מאוד וגורף שלא יכול להביא בחשבון מקרים פרטניים ושיקולים ייחודיים, ההסדר מלווה בסמכות לשר לעגן בתקנות סכומים מופחתים, את הנסיבות שבהן המנהל יהיה רשאי להפחית מסכומי העיצומים הכספיים שנקבעו בחוק.

<חוה ראובני: סעיף 208 קבע שתנאי לכניסתו לתוקף של פרק העיצומים הכספיים הוא קיומן של תקנות הפחתה.

<חוה ראובני: אלה התקנות שמונחות בפני אדוני, התקנות שיקבעו באילו נסיבות מותר יהיה להפחית.

עיסאווי פריג': מי הם בעלי הרישיונות על-פי חוק שהתקנות מתייחסות אליהם?

<חוה ראובני: חוק רישוי שירותים לרכב מסדיר סדרה של עיסוקים: את יבואני הרכב, את יצרני הרכב, את סוחרי הרכב, מפעילי מוסכים, מנהלים מקצועיים של מוסכים, שמאי רכב – רשימה ארוכה של עיסוקים.

עיסאווי פריג': על כל אלו התקנות חלות, כל מי שמקבל רישיון.

<קריאה: כל מי שנוגע לרכב, פרט לנהג.

<חוה ראובני: אבל על שמאים אין עיצומים כספיים.

<חוה ראובני: להם יש דין משמעתי.

עיסאווי פריג': הבנתי.

עיסאווי פריג': חברים, לפני שנתחיל בהקראה, זה נראה לי על פניו פשוט ויש הסכמות.

עיסאווי פריג': יש הערות כלליות לחברים לפני שנעבור להקראה?

<דניאל לוי: אני מ"אוטו מקס", יבואנים עקיפים של רכב.

<דניאל לוי: באופן עקרוני אנחנו מתנגדים להפחתה של העיצומים הכספיים.

<דניאל לוי: השתתפנו פה, ביחד עם אדוני, בדיונים עם כבוד השר וכל אנשי המקצוע.

<דניאל לוי: אחד האלמנטים העיקריים שלמטרתו התכנסנו ונחקק החוק הזה ביולי בשנה שעברה הוא לאפשר לשר להטיל על מפירי התחרות או העמידה בקריטריונים, עיצומים, עד התליית רישיונות הייבוא.

<דניאל לוי: אני מתייחס כרגע לייבוא רכב.

עיסאווי פריג': אבל בחוק עצמו יש את סעיף 208 שקבע במפורש שיש סמכות לקביעת תקנות להפחתה באישור הוועדה.

עיסאווי פריג': אתה עכשיו הולך מעל החוק.

<דניאל לוי: אציג לאדוני דוגמה.

עיסאווי פריג': תקשיב, ידידי, אני לא רוצה להצית את הדיון.

עיסאווי פריג': יש את סעיף 208 בחוק.

עיסאווי פריג': על-פי סעיף 208 אנחנו מחויבים להתקין תקנות.

עיסאווי פריג': ההערה שאתה אומר קשורה לחוק ולא לתקנות.

<דניאל לוי: לא השלמתי את דבריי.

<דניאל לוי: יש ניצול של ביצוע התקנות שסותר את רוח החוק.

<דניאל לוי: איך?

<דניאל לוי: לדוגמה, נושא מתן האחריות לרכב על-ידי יבואני הרכב.

עיסאווי פריג': אדוני, אני נאלץ להפסיק אותך.

עיסאווי פריג': אני נמצא כאן לאשר תקנות על-פי סעיף 208 לחוק.

עיסאווי פריג': זה מה שאנחנו הולכים לעשות עכשיו.

עיסאווי פריג': אתה רוצה לומר הסתייגויות לגבי החוק ומערך העיצומים וההפרות – זה סוגיה אחרת.

עיסאווי פריג': אני לא רוצה שהדיון יגלוש.

עבד אל חכים חאג' יחיא: כבוד היושב-ראש, הוא אומר שהוא מתנגד להפחתה.

עבד אל חכים חאג' יחיא: הוא לא מתנגד לעיצומים כספיים, אם הבנתי אותו נכון.

<דניאל לוי: הפוך, מצדי שהם יהיו גם גבוהים יותר.

<לאה ורון: תעירו את ההערה במהלך ההקראה.

<לאה ורון: כל פה שקוראים תקנה ואומרים שההפחתה תהיה 5, שהוא יגיד: לא, שתהיה 10.

עבד אל חכים חאג' יחיא: היות ואנחנו מדברים כללית, לא הבנו מה האינטרס שלך שלא יהיו הפחתות.

עבד אל חכים חאג' יחיא: למי אתה רוצה להפריע בזה שלא מפחיתים?

עיסאווי פריג': איתי עצמון, לפני שנתחיל את ההקראה אני רוצה שתגיד לחברים מה בדיוק סעיף 208 קובע.

<איתי עצמון: סעיף 208, שהוא חלק מן הפרק שעוסק בעיצומים כספיים, והוא גם סעיף מאוד-מאוד סטנדרטי שקיים בהרבה מאוד חוקים שיש בהם פרקי עיצומים כספיים, קובע שהרגולטור, או המנהל במקרה הזה, במשרד התחבורה לא רשאי בכלל להטיל עיצומים כספיים בסכום נמוך יותר מהסכומים שקבועים בפרק הזה, אלא לפי תקנות ההפחתה שמובאות כרגע לאישור הוועדה.

<איתי עצמון: ההסמכה בסעיף קטן 208(ב) לשר התחבורה, בהסכמת שר המשפטים ובאישור הוועדה היא לקבוע את אותן נסיבות שבהן תהיה הפחתה כזו, ולא רק זו אלא שהחוק במסגרת הוראות התחולה והמעבר לתקנות ראשונות קבע שהכניסה לתוקף של פרק העיצומים היא רק כאשר יאושרו תקנות ההפחתה.

<איתי עצמון: כלומר, כל הסנקציות לא יכולות להיות מוטלות אלא לאחר שיותקנו תקנות ההפחתה שמובאות כרגע לאישור הוועדה.

עיסאווי פריג': אני מבין שהשר ניצל את הסמכות שמוקנית לו ומביא תקנות.

<איתי עצמון: את החובה שמוטלת עליו להביא את התקנות האלה בתוך פרק זמן מסוים.

<איתי עצמון: הוא חייב.

<חוה ראובני: בלי התקנות האלה אין עיצומים כספיים בכלל.

עיסאווי פריג': נתחיל בהקראה ותוך כדי ההקראה אשמע את הנימוקים לגבי ההפחתה.

<חוה ראובני: כל ההגדרות האלה נחוצות בשביל תקנה 5.

עיסאווי פריג': וגם הגדרת "יועץ מס" מופיעה.

<חוה ראובני: זה הכול לצורך עילת ההפחתה שבתקנה 5.

עיסאווי פריג': יש הערות?

עיסאווי פריג': אין.

עיסאווי פריג': תקנה 1 מאושרת.

<חוה ראובני: בתקנה 2 יש טעויות מסוימות בהדפסה ואני אקרא תיקונים.

<חוה ראובני: כל-כך ניסיתי לעשות את זה דומה לתקנות אחרות עד שפספסתי בהגהה.

עיסאווי פריג': היכן שיש תיקון תגידי לנו.

<חוה ראובני: בהתחלה, במקום "הממונה" יבוא "המנהל".

עיסאווי פריג': תסבירי את פסקה (1).

<חוה ראובני: זה מעין הנחה לעבריין בפעם הראשונה.

<חוה ראובני: אם זו הפעם הראשונה לחלוטין שהוא מבצע איזושהי הפרה של החוק או של התקנות לפיו – ההפחתה היא של 50%.

<חוה ראובני: אם עברו 3 שנים בלי ההפרה הספציפית – יש גם הפרות אחרות – אז זה הפחתה של 25%.

עיסאווי פריג': אגיד לך למה ביקשתי לעצור כאן.

עיסאווי פריג': פשוט לא מתיישב לי ה-25%.

עיסאווי פריג': אני חושב שזה מפלט לתת עוד הנחה למפר.

עיסאווי פריג': למה?

עיסאווי פריג': אם אני מתייחס למכלול, נניח מוסכניק תיקן רכב באופן רשלני בחלק מסוים מן התיקון, האם כשאני אומר "לא הפר את אותה הוראה" אני מתייחס לאותו חלק בתיקון או לאותו מערך?

עיסאווי פריג': הרי כל מערך הבטיחות נפגע, לא משנה איזה חלק.

<אבנר פלור: זה בנושא העבודה עצמה.

עיסאווי פריג': כאשר אתה קובע 25% אתה סותר את עצמך.

עיסאווי פריג': אתה נותן מפלט – יאללה, נמצא לך דרך.

<חוה ראובני: אנחנו אומרים שבפעם הראשונה שאדם הפר אנחנו נותנים לו מכה אבל קטנה יותר.

<חוה ראובני: זה בלי לפגוע, כמובן הוא יכול להיות חשוף לתביעת נזיקין מצד הנפגע, מצד בעל הרכב.

עיסאווי פריג': איתי עצמון, הבנת את הסוגיה שהעליתי?

עיסאווי פריג': אמרתם שיש שתי מדרגות, 50% ו-25%.

עיסאווי פריג': אבל בעצם אתם הולכים על ה-25%, לא על ה-50%.

עיסאווי פריג': ה-50% יהיה רק לצורך כותרת.

עיסאווי פריג': כך אני מבין את זה.

<חוה ראובני: לא.

<חוה ראובני: כל בעל רישיון בפעם הראשונה שהוא מגיע- - -

עיסאווי פריג': אבל אתם נותנים לו מפלט ב-25%.

<לנה גרשקוביץ: אבל זה חלופי, 25% זה יותר גרוע, זה אומר שההפחתה קטנה יותר.

עיסאווי פריג': יש מערך הוראות בכל תחום שניתן להפר אותן.

עיסאווי פריג': במערך ההוראות יש אלף הוראות.

עיסאווי פריג': יש הוראה ספציפית, שאם לא הפרת את אותה הוראה אז 25%.

<חוה ראובני: הפחתה של 25%.

<חוה ראובני: לא עיצום של 25%.

<חוה ראובני: נשאר לו לשלם 75%.

<חוה ראובני: זה 25% פחות.

עיסאווי פריג': בסדר, קיבלתי.

<חוה ראובני: אולי כדאי לחדד את זה.

<חוה ראובני: כל האחוזים שמדובר עליהם כאן הם אחוזי הפחתה, לא אחוזי חיוב.

עיסאווי פריג': זה חשוב מאוד.

<חוה ראובני: לא הבהרתי את זה בהתחלה.

<דידי רוזנפלד: אם המנהל גילה אז זה 50% הפחתה, ואם המנהל לא גילה זה 30% הפחתה.

<דידי רוזנפלד: נשמע הגיוני?

<לנה גרשקוביץ: מדברים על משהו שהוא פעם ראשונה.

<דידי רוזנפלד: פעם ראשונה אם המנהל גילה – 50%.

עיסאווי פריג': נקרא את שלוש הפסקאות ואז אפתח את התקנה להערות, כי זה תקנת הגרעין.

<חוה ראובני: אני מבקשת לציין שגם התקנות צמודות למודלים קיימים בחקיקה, לא המצאנו פה שום גלגל.

<אבנר פלור: בשביל ההבנה הטובה ביותר אולי לנה גרשקוביץ תוכל להציג דוגמה שתראה לְמה אנחנו מתכוונים.

<אבנר פלור: אז יהיה קל יותר להבין.

<לנה גרשקוביץ: אם אנחנו מדברים למשל על יבואן רכב, כאשר גובה הסכום הבסיסי של העיצום הכספי הוא מיליון שקלים, והיבואן לא עשה עבירה עד עכשיו ובעצם בעבירה הראשונה שהוא עשה אנחנו תפסנו אותו.

<לנה גרשקוביץ: אנחנו מטילים את העיצום הכספי ואז אנחנו רואים שזאת העבירה הראשונה שהוא ביצע ב-3 השנים האחרונות.

<לנה גרשקוביץ: אנחנו יכולים להוריד את העיצום הכספי הזה ב-50% ובמקום מיליון שקלים הוא ישלם 500,000 שקלים.

<לנה גרשקוביץ: זה דבר ראשון.

<לנה גרשקוביץ: אם הוא ביצע עבירה אחרת ותפסנו אותו על ביצוע העבירה בתחום אחר אז הוא ישלם 750,000 שקלים במקום מיליון שקלים.

<לנה גרשקוביץ: אם מדובר במישהו שלא ביצע עבירות ואז ביצע איזו עבירה, הוא עלה עליה ובא אלינו ואמר לנו: "הנה ביצעתי עבירה, עשיתי הכול כדי לתקן אותה", הוא לכאורה אמור לקבל גם את ההפחתה של 50%, כי הוא לא ביצע עבירות לפני זה, וגם 30%, כי הוא הודיע לנו.

<לנה גרשקוביץ: אבל תקנה 4 קובעת לנו שבמצטבר ההפחתות לא יעלו על 75%.

<לנה גרשקוביץ: כלומר, מי שיש לו הפחתה של 80% ישלם רק 250,000 שקלים.

עיסאווי פריג': אבל בכל זאת ההערה של דידי רוזנפלד יש בה משהו.

עיסאווי פריג': המפר הפסיק את ההפרה מיוזמתו ודיווח עליה ועל הפסקתה למנהל עוד בטרם גילתה אותה הרשות – 30%.

<דידי רוזנפלד: אז תכתבי 80%.

<לנה גרשקוביץ: אם זאת הפעם הראשונה שהוא עשה – מקסימום ההפחתה הוא 75%.

<דידי רוזנפלד: אז מה זה 30%?

<דידי רוזנפלד: זה סתם.

<לנה גרשקוביץ: אם זו לא העבירה הראשונה שלו אז לא מגיעה לו ההטבה של 50%.

<לנה גרשקוביץ: הדבר היחיד שאנחנו יכולים לעשות זה להוריד לו את ה-30% הפחתה.

<לנה גרשקוביץ: אם זה עבירה אחרת בתחום אחר זה יוצא 55% הפחתה.

<אביגל כספי: הסוגיה שהתחילה לעלות פה היא שבעצם, נגיד לוקחים את הדוגמה של מי שהפר בפעם הראשונה ב-3 שנים, אחר-כך הוא גם פנה למנהל ודיווח על ההפרה והוא גם נקט פעולות למניעת הישנות ההפרה.

<אביגל כספי: הוא בעצם יקבל רק הפחתה של 75%.

<אביגל כספי: אם המפר יודע שהוא יכול לקבל הפחתה רק של 75% והוא יודע שזה הפרה ראשונה שלו אז הוא אומר: בסדר, יתפסו אותי – יורידו לי 50%.

<אביגל כספי: זה אומר שהוא אף פעם לא ידווח כי הוא אומר: 50% מורידים לי על-פי ההגדרה.

<קריאה: רק בפעם הראשונה.

<אביגל כספי: אם יתפסו אותי אני אנקוט פעולות למניעת הישנות ההפרה ואגיע ל-80%, בכל מקרה יפחיתו לי רק 75%.

עיסאווי פריג': "אם יתפסו אותי" לא קיים.

עיסאווי פריג': רק אם אני מתקן ביוזמתי בלי שיתפסו אותי.

<אביגל כספי: יש לנו שלוש נסיבות.

<אביגל כספי: בואו נראה מה קורה.

<אביגל כספי: אם הוא לא הפר אף פעם יש לו אפשרות להפחית 50%.

<אביגל כספי: אחר-כך הוא אומר: הפרתי, האם יש לי איזה תמריץ לדווח על כך שהפרתי?

<אביגל כספי: התשובה היא: במבנה הזה לא.

<אביגל כספי: בגלל שהוא יגיד: אם אדווח בוודאות יתפסו אותי.

<אביגל כספי: אם לא אדווח ויתפסו אותי אז אני פשוט אפסיק את ההפרה ואז אגיע למקסימום ההפחתה.

עיסאווי פריג': את אומרת שיש לנו שתי חלופות.

עיסאווי פריג': אם אני מדווח על ההפרה אני מקבל 50% הנחה, ואם אני לא מדווח אני מקבל 30% הנחה.

<דידי רוזנפלד: לא, עד 75% בפעם הראשונה.

<חוה ראובני: לא אם הוא לא דיווח.

<דידי רוזנפלד: אם הוא דיווח הוא מקבל הפחתה של 75%.

<חוה ראובני: אם הוא דיווח ותיקן הוא מקבל 60% הפחתה.

<חוה ראובני: אנחנו חוששים דווקא ממצב של דווחנים שיטתיים.

<חוה ראובני: הם עושים "מה שבראש שלהם" ומדווחים.

<דידי רוזנפלד: אבל מדובר על פעם ראשונה.

<אביגל כספי: אם ב-3 שנים הם מדווחים שיטתיים אז ההפחתה שלהם היא רק 25%.

<דידי רוזנפלד: ואז עוד 30% על זה שהוא הפסיק.

<דידי רוזנפלד: אז כמה הוא קיבל?

<דידי רוזנפלד: 55%.

<אבנר פלור: מה היא מציעה?

<אביגל כספי: אני אומרת שאם רוצים שתהיה נסיבת הפחתה של דיווח של המפר מיוזמתו חייבים לשנות איכשהו או את התמהיל, או לקבוע שההפחתה המקסימלית המצטברת יכולה להיות גבוהה יותר, או לקבוע שלא לתת 50% על הפרה בפעם הראשונה.

<אביגל כספי: זאת אומרת, צריך לשחק עם ההפרות והסיכום שלהן, שסך הכול לכל הפרה יהיה את המשקל שלה.

<אביגל כספי: מה שקורה היום, שלמפר אין שום תמריץ לדווח מיוזמתו.

<דרור וגשל: למה?

<דרור וגשל: נגיד שבהפרה הראשונה הוא לא היה צריך להגיד.

<דרור וגשל: מה קורה בהפרה השנייה?

<אביגל כספי: בהפרה השנייה, נגיד שזה מסתכם ל-85% ואז הוא אומר לעצמו: האם בשביל להגיע ל-75%- - -

<דרור וגשל: למה זה מסתכם ב-85%?

<אביגל כספי: 25% 30% 30% זה 85%.

<דרור וגשל: למה 25%?

<דרור וגשל: אמרנו שזו לא הפרה ראשונה.

<חוה ראובני: ב-3 שנים יש לו משהו.

<דרור וגשל: מהפרה שנייה והלאה מה שאת אומרת לא מתקיים.

<אביגל כספי: אבל אז הוא אומר:

<אביגל כספי: אם אפסיק את הפעולות יהיה לי 30%.

<אביגל כספי: נכון, הוא יקבל לכאורה את כל ה-30%, אבל זה באמת מי שהפר כמה פעמים במהלך 3 שנים.

<חוה ראובני: הפרה אחת ב-3 שנים.

<דרור וגשל: בהפרה אחת את צודקת.

<דרור וגשל: בהפרה אחת מספיק לו שהוא דיווח, את צודקת, הוא כבר מגיע למקסימום.

<דרור וגשל: זה רק בהפרה הראשונה, באמת הנחת פעם ראשונה.

<אביגל כספי: אתם חושבים שהמפרים יחזרו ויפרו במהלך 3 שנים הפרות חוזרות ונשנות?

<חוה ראובני: קשה לצפות.

עיסאווי פריג': רציתי לסיים היום.

עיסאווי פריג': בעצם תקנה 2 היא המהות.

עיסאווי פריג': יש כאן בלבול.

עיסאווי פריג': אני מבקש שתכינו לנו טבלת אפשרויות, טבלה סטטיסטית של אפשרויות.

<דרור וגשל: אני חושב שהסטטיסטיקה פה מסובכת.

<דרור וגשל: אנסה להסביר שוב.

<לאה ורון: התנהל ביניכם ויכוח של 5 דקות כאשר כולם ישבו ושתקו.

<דרור וגשל: אנסה שוב להסביר לאדוני.

<דרור וגשל: עו"ד אביגל כספי אמרה הערה נכונה מאוד.

<דרור וגשל: בהפרה הראשונה לכאורה אין תמריץ לנקוט את כל הפעולות שכתובות פה.

<דרור וגשל: אתה מקבל הנחה על כך שנקטת בפעולות לתקן.

<דרור וגשל: מכיוון שכבר בפעם הראשונה אתה מקבל 50% הנחה ובנוסף לדיווח אתה כבר עובר את ה-75% הפחתה, שזה המקסימום, לכאורה אין תמריץ כזה.

<דרור וגשל: זה נכון.

<דרור וגשל: זה הפעם הראשונה.

<דרור וגשל: הבעיה מוכרת, כפי שאמרנו זה הסט הקיים.

<דרור וגשל: ההנחה היא באמת שאדם לא מפר פעם אחת, ואם הוא מפר פעם אחת עדיין מגיע לו הסכום הזה של 75% הפחתה.

<דרור וגשל: מההפרה השנייה והלאה בכל מקרה שום הפרה בפני עצמה, שום סכום בפני עצמו לא מביא אותך ל-75% הפחתה.

<אביגל כספי: אלא אם כן יש נסיבות אישיות.

<חוה ראובני: נסיבות אישיות זה מחוץ לפה.

עיסאווי פריג': אבל הוא מביא אותך ל-60%.

<לנה גרשקוביץ: צריך לזכור גם שזה לא מנגנון גבייה אלא מנגנון אכיפה.

עיסאווי פריג': איפה הכדאיות הכלכלית של ההפרה?

עיסאווי פריג': זאת השאלה.

עיסאווי פריג': כאן עובר הגבול: כדאי לי להפר את החוק או לא כדאי לי?

<דידי רוזנפלד: כדאי לי להודיע שהפרתי או לא כדאי לי להודיע?

עיסאווי פריג': אני רוצה לגרום למצב של חוסר כדאיות אצל בעל הרישיון.

<חוה ראובני: זה המנגנון החוקי.

עיסאווי פריג': אבל המנגנון הזה לא מבטיח.

<דרור וגשל: כאשר כתבנו את החוק הסכומים שנקבעו לעיצומים הכספיים נבחרו על בסיס עבודה כלכלית שנעשתה במשרד התחבורה, שבדקה את מחזור העסקאות של כל פלח שוק ואמרה לגבי כל הפרה מה הוא הסכום שיהפוך את ההפרה ללא כלכלית.

<דרור וגשל: זאת העבודה שנעשתה בחוק.

<דרור וגשל: עכשיו אנחנו פה בנסיבות אישיות.

<דרור וגשל: בגלל שהמנהל פה – וזה מה שעו"ד עצמון אמר בהתחלה – הוא לא בית-משפט, אנחנו לא רוצים לתת לו שיקול דעת רחב.

<דרור וגשל: צריך לתת לו כללים ברורים להפחתה ושהוא לא יוכל להפעיל יותר מדי שיקול דעת.

<דרור וגשל: קבענו את הכללים האלה.

<דרור וגשל: מלבד הכשל הראשוני של עבירה ראשונה- - -

עיסאווי פריג': פשוט מאוד יש לך תקרה שבכל מיני תִחמוּנים הרוב יגיעו אליה לניצול 75% הנחה.

עיסאווי פריג': עזוב את היושרה הזאת.

עיסאווי פריג': אני אומר, בכוחות השוק, בכל התפיסה הכלכלית, הצד של בעל הרישיון תמיד ינסה להשתמש בכל תחמוני החוק בכדי להגיע להנחה מקסימלית.

<דרור וגשל: אבל זה לגיטימי.

<חוה ראובני: ברגע שיש לוֹ ולוּ הפרה אחת מתועדת ב-3 השנים האחרונות הוא יכול להגיע מקסימום ל-60% הפחתה.

עיסאווי פריג': אז המעגל ישתלם לו כל 3 שנים.

<חוה ראובני: אנחנו מדברים פה על עסקים מאוד-מאוד פעילים.

<דרור וגשל: כפי שחבר הכנסת כבל נוהג להגיד, בדרך כלל אנשים מתנהגים בצורה ישרה.

<דרור וגשל: צריך להגיד עוד משהו, תקנות ההפחתה האלה נקבעו אחרי שאנחנו למדנו במשרד המשפטים שכאשר הן לא נקבעו הרגולטורים נמנעו מלהטיל עיצומים כספיים כי לא היו להם את תקנות ההפחתה.

<אביגל כספי: אם אפשר להעיר הערה אחת.

<אביגל כספי: מלכתחילה ההערה שלי הייתה תמיד על ההפרות הראשונות.

<אביגל כספי: כלומר, ההערה היא שיכול להיות שההפחתה של 50% היא הפחתה גבוהה מדי ואם היא תקטן זה יסדיר את הדברים.

<אביגל כספי: כלומר, עדיין אם זה הפרה שנייה הסכום המצטבר יגיע ל-60% ולא יגיע לתקרה.

<אביגל כספי: כרגע צריך לתחם את זה, שבנושא שהעליתי מדובר רק על ההפרה הראשונה.

עיסאווי פריג': היא בעצם הבסיס.

<אבנר פלור: בחלק מן המקרים יש גם נושא של עונשין.

<אבנר פלור: כלומר, זה גם הקנסות וגם עונשין.

עיסאווי פריג': כאן לא מדברים על עונשין.

<אבנר פלור: לא כאן, אבל בחלק מן המקרים יש גם חלק של עונשין.

<לאה ורון: שמתווסף לעיצום הכספי?

<אבנר פלור: כן.

עיסאווי פריג': על-פי הייעוץ שקיבלתי ממנהלת הוועדה, בשעה 14:30 אמור להתחיל דיון גדול וכבד בנושא העברת הבעלות של גלי צה"ל למשרד הביטחון.

עיסאווי פריג': מאחר ונותרו לנו עוד 4 תקנות שלא דיברנו עליהן אני מציע שמשרד התחבורה יכין לנו טבלה על כל האפשרויות.

עיסאווי פריג': נקיים עוד דיון של חצי שעה או שעה ביומיים הקרובים.

<לאה ורון: זה לא יהיה ביומיים הקרובים.

<לאה ורון: תעבירו בבקשה את הטבלה גם לעו"ד כספי וגם לעו"ד עצמון לפני שאתם מעבירים לוועדה, להערות שלהם, כי מאוד יכול להיות שיהיו להם הערות.

עיסאווי פריג': זה המהות בעצם.

עיסאווי פריג': משם אנחנו גוזרים את התקנות הבאות.

עיסאווי פריג': אני מאמין שלאחר מכן נסיים.

עיסאווי פריג': תודה רבה.

עיסאווי פריג': הישיבה נעולה.